Miroslav Šeparović
Miroslav Šeparović (Blato, Korčula, 18. srpnja 1958.), hrvatski pravnik i političar, koji je 1990-ih imao niz istaknutih funkcija u HDZ-ovoj vlasti, a od 2009. je sudac Ustavnog suda Hrvatske, čijim je predsjednikom postao 2016. godine.

Šeparović, rodom iz Blata na otoku Korčula, je 1981. diplomirao na Pravnom fakultetu u Zagrebu. Karijeru je započeo kao pravnik u zagrebačkoj Vinariji, potom nastavio u Vojnom građevinskom institutu Prečko, prije nego što je 1984. imenovan za suca Općinskog suda u Zagrebu. Godine 1989. se zaposlio u Republičkom sekretarijatu pravosuđa SR Hrvatske, budućem Ministarstvu pravosuđa, na čije je čelo imenovan 1995. u Valentićevoj vladi. Godine 1998. je imenovan za načelnika Hrvatske izvještajne službe (HIS) i zamjenika predstojnika Ureda za nacionalnu sugurnost (UNS). Nakon poraza HDZ na izborima 2000. je započeo privatnu praksu kao odvjetnik. Njegov najpoznatiji klijent je bio general Mladen Markač, koga je branio na Haškom sudu.

Izvori

Hrvatski pravnici
Obavještajci
Suci Ustavnog suda Republike Hrvatske
Članovi Hrvatske demokratske zajednice